**פסקת פתיחה**

הפתיחה היא מעין מבוא למאמר עצמו, והיא צריכה להיות מעניינת כדי לגרות את הקוראים ולעורר בהם את הרצון להמשיך לקרוא, כדי למשוך את תשומת לבם של הקוראים.

הפתיחה תציג את הנושא שבו יעסוק המאמר ופרטים נוספים כמו הגדרת הנושא, מונחים שקשורים לנושא, הצגת רקע, הצגת שאלה, ציטוט/פתגם/אמרה ידועה.

**תוכלו להשתמש בסוגים שונים של פתיחות, כגון:**

**א. סיפור, תיאור, דוגמה** - סיפור אישי, קטע מסיפור, סרט או ספר שאתם מכירים, דוגמה שקשורה לנושא או תיאור הנושא מנקודת הראות שלכם.

**דוגמא:**

יום עבודה ארוך

יום שגרתי בבית משפחת אהרונוביץ', הטלפון מצלצל בלי הפסקה, ודפנה מזנקת מחדרה שבקומה השנייה לכיוון הסלון כדי להספיק לענות. דפנה עומדת במשימה, עונה לטלפון ושומעת את אמה בצד השני: "דפנה, אני מאחרת היום. יש לי ישיבה דחופה עד שעה מאוחרת. תדאגי להוציא את אחותך בזמן מהגן, חממי את האוכל שהשארתי במקרר, הכניסי את הכלים למדיח והשאירי את הבית מסודר". דפנה מניחה את הטלפון והבעה של אכזבה ניכרת על פניה.

**ב. שאלה או סדרת שאלות** - הצגת שאלות שמטרתן לסקרן את הקורא או שאלות פרובוקטיביות.

**דוגמא:**

שביתות במשק ככלי להשגת מטרות

האם שביתת המורים או שביתת המרצים אכן השיגה את יעדיה? האם למורים או למרצים לא הייתה דרך פעולה אחרת? מה יקרה אם מגזרים אחרים במשק יאמצו שיטה זו? לאן נגיע? תשובות לשאלות אלו יסייעו למגזרים השונים במשק להפעיל שיקול דעת נוסף לפני שיכריזו על שביתה נוספת.

**ג. הגדרה או הסבר -** הגדרה או הסבר של התופעה או של הנושא שבהם המאמר עוסק.

**דוגמא:**

עוצמתה של שירה

שירה היא צורה של אמנות ספרותית, הנבדלת מן הפרוזה במקצב, במשחקי הלשון, בשימוש מכוון במשקל, בכתיבה בלשון ציורית ובטכניקות ספרותיות שאינן נפוצות בפרוזה ובסוגים אחרים של ספרות. היא קדמה לספרות בפרוזה. השירה.

**ד. ציטוט, פתגם או אמרה ידיעה** - בדרך זו תציגו בקצרה את התוכן הרצוי. היזהרו מבחירות שאינן רלוונטיות לנושא.

**דוגמא:**

חידושים והמצאות

"צעד קטן לאדם – צעד גדול לאנושות" - כך אמר ניל ארמסטרונג, אסטרונאוט אמריקאי, האדם הראשון שדרך על קרקע הירח. התרופה החדשה שנמצאה לפני כמה חודשים לאחר ניסויים ארוכים "צעד קטן לאדם – צעד גדול לאנושות" - כך אמר ניל ארמסטרונג, אסטרונאוט אמריקאי, האדם הראשון שדרך על קרקע הירח. התרופה החדשה שנמצאה לפני כמה חודשים לאחר ניסויים ארוכים וממושכים, מעידה על הצלחתה של חברת תרופות אחת קטנה, אך השפעתה גדולה על חולים רבים ברחבי העולם, שהרי היא ממלאה אותם בתקווה לעתיד בריא יותר.